**Adatvédelmi tájékoztató**

Az Európai Unió Általános Adatvédelmi Rendelete (2016/679 EU rendelet, a továbbiakban: GDPR), Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), valamint az Információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseinek való megfelelés alapján a Szalkszentmártoni Polgármesteri Hivatal, mint adatkezelő (a továbbiakban: Adatkezelő vagy Hivatal) jelen tájékoztató nyilvánosságra hozatalával tájékoztatja az ügyfeleket a személyes adatoknak a Szalkszentmártoni Polgármesteri Hivatal jogszabályokban meghatározott feladat - és hatásköreinek gyakorlása keretében történő kezeléséről.

|  |  |
| --- | --- |
| Adatkezelő neve: |  **Szalkszentmártoni Polgármesteri Hivatal** |
| Postai címe: | 6086 Szalkszentmárton, Jókai u. 2. |
| Telefonszáma: | 0676-850-550 |
| E-mail címe: | info@szalkszentmarton.hu |
| Honlapja: | <https://szalkszentmarton.hu/> |

Az Adatkezelő a személyes adatokat a jogszerűség, a tisztesség és átláthatóság elveinek, valamint a hatályos jogszabályoknak megfelelően kezeli. A Hivatal, mint adatkezelő a személyes adatokat a ráruházott közhatalmi jogosítványainak gyakorlása keretében végzett feladatai végrehajtására, közfeladatok ellátására, valamint jogszabályokból vagy szerződésből eredő kötelezettségeinek teljesítése céljából kezeli.

A személyes adatok kezelésének **jogalapja** adatkezelési célonként eltérően lehet:

* közfeladat ellátása
* jogszabályi kötelezettség teljesítése
* az érintett hozzájárulása
* jogos érdek
* szerződésből eredő kötelezettségek teljesítése

Az Adatkezelő személyes adatokat harmadik országba nem továbbít.

A kezelés során a személyes adatokra, illetőleg azok feldolgozására a következő követelményeknek kell teljesülniük. A személyes adatok:

* kezelését jogszerűen és tisztességesen, valamint az érintett számára átlátható módon kell végezni.
* gyűjtése csak meghatározott, egyértelmű és jogszerű célból történjen, és azokat ne kezeljék ezekkel a célokkal össze nem egyeztethető módon.
* az adatkezelés céljai szempontjából megfelelőek és relevánsak kell, hogy legyenek és a szükségesre kell korlátozódniuk.
* pontosnak és szükség esetén naprakésznek kell lenniük; minden ésszerű intézkedést meg kell tenni annak érdekében, hogy az adatkezelés céljai szempontjából pontatlan személyes adatokat haladéktalanul töröljék vagy helyesbítsék.
* tárolásának olyan formában kell történnie, amely az érintettek azonosítását csak a személyes adatok kezelése céljainak eléréséhez szükséges ideig teszi lehetővé
* kezelését oly módon kell végezni, hogy megfelelő technikai vagy szervezési intézkedések alkalmazásával biztosítva legyen a személyes adatok megfelelő biztonsága, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve.

A Hivatal a személyes adatokat ügytípusonként az ágazati jogszabályok által meghatározott időtartamig és az abban meghatározott cél eléréséig kezeli. A megőrzési időtartam letelte után a Hivatal a személyes adatokat haladéktalanul törli az adattakarékosság és a korlátozott tárolhatóság elveinek szem előtt tartásával.

**Az ügyfelek jogai**

Az Adatkezelő köteles az érintetteket a vonatkozó jogszabályoknak megfelelően tájékoztatni, amely kötelezettségének jelen dokumentum közzétételével tesz eleget. Minden érintetti megkeresésre a Hivatal egy hónapon belül válaszol.

*Tájékoztatáshoz és hozzáféréshez való jog*

Érintettként Ön jogosult arra, hogy Hivatalunktól visszajelzést kapjon arra vonatkozóan, hogy személyes adatait a Hivatal kezeli-e, és az adatkezelésre vonatkozó legfontosabb információkat jogosult megismerni. A hozzáféréshez való jog a személyes adatokon végzett műveletek követhetőségét szolgálja. A Hivatal köteles az érintett rendelkezésére bocsátani az adatkezelés tárgyát képező információk papír vagy elektronikus másolatát. A tájékoztatást díjmentesen kell biztosítani, azonban a Hivatal a tájékoztatás nyújtásával járó, adminisztrációs költségekre ésszerű díjat számíthat fel. A Hivatal köteles az érintett kérelmének indokolatlan késedelem nélkül, legkésőbb egy hónapon belül eleget tenni. Amennyiben a Hivatal úgy dönt, hogy nem tesz eleget az érintett kérelmének, akkor erről, valamint az elutasítás indokairól és a jogorvoslati lehetőségekről a kérelem beérkezésétől számított egy hónapon belül tájékoztatja az érintettet.

A Hivatal megtagadhatja a hozzáférés iránti kérelem teljesítését:

* ha a kérelem megalapozatlan, vagy ismétlődő jellege miatt túlzó
* ha nem kezeli az érintett személyes adatát
* ha a kérelmet nem az érintett nyújtotta be, azaz más személyekre vonatkozó adatszolgáltatásra irányul
* ha ágazati jogszabály lehetővé teszi a korlátozást vagy megtagadást

*Helyesbítéshez való jog*

Érintettként Ön jogosult arra, hogy a Hivatalunk által kezelt pontatlan személyes adatát kérésére késedelem nélkül helyesbítsük, illetve az adatkezelés céljának figyelembevételével kérheti a hiányos személyes adatainak - nyilatkozata alapján történő - kiegészítését. A helyesbítési jog mind az automatizált módon, mind pedig a manuális adatkezelésekre kiterjed. A személyes adatok pontosítása, kiegészítése független azok forrásától. A helyesbítésre irányuló kérelmét a Hivatal posta címére vagy e-mail címére küldheti.

*Törléshez való jog*

Érintettként Ön jogosult arra, hogy kérésére az Önre vonatkozó személyes adatokat indokolatlan késedelem nélkül töröljük, ha az alábbi indokok valamelyike fennáll:a személyes adatok kezelése már nem szükséges, vagy az adatkezelésnek már nincs jogalapja, vagy az adatkezelő jogszabályban foglalt kötelezettségének teljesítése miatt szükséges az adatok törlése, esetleg abban a nem várt esetben, ha jogellenes adatkezelés valósult meg.

A Hivatal az adatok kezelésének időtartamát az adatkörök tekintetében az irányadó jogszabályok által határozza meg és ennek megfelelően törli.

*Tiltakozáshoz való jog*

Érintettként Ön jogosult arra, hogy a saját helyzetével kapcsolatos okokból bármikor tiltakozzon személyes adatainak Hivatalunk általi kezelése ellen.

Az érintett tiltakozása esetén a Hivatal a személyes adatokat nem kezelheti, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. Kivételt jelent a tiltakozási jog alól, ha közérdekű okból végzett feladat végrehajtása érdekében van szükség az adatkezelésre, tehát a Hivatal közhatalmi jogosítvány gyakorlása érdekében végzett személyes adatkezelése ellen, az érintett nem érvényesítheti ezen jogát.

**Jogorvoslat**

Abban a nem várt esetben, ha a személyes adatok kezelésével kapcsolatos jogok sérelmére kerülne sor, Ön érintettként az alábbi szervekhez jogosult fordulni.

* Bírósági jogérvényesítés:

Személyes adatai kezelése tekintetében az Önt megillető jogok megsértése vagy ennek közvetlen veszélye esetén jogai érvényesítése érdekében bírósághoz fordulhat, amely az ügyben soron kívül jár el. A pert az Ön választása szerint a lakó- vagy tartózkodási helye szerinti törvényszéken indíthatja meg.

* Bejelentés a felügyeleti hatósághoz:

A felügyeleti hatóság feladatait Magyarországon a Nemzeti Adatvédelmi és Információszabadság Hatóság (a továbbiakban: NAIH) látja el, amely felé Ön bejelentéssel élhet a személyes adatai kezelését érintően.

Nemzeti Adatvédelmi és Információszabadság Hatóság

Postacím: 1530 Budapest, Pf.: 5.

Cím: 1125 Budapest, Szilágyi Erzsébet fasor 22/c

Telefon: +36 1 391 1400

E-mail: ugyfelszolgalat@naih.hu

* Amennyiben személyes adatai kezelésével kapcsolatban visszaélés gyanúja merül fel vagy sérelem éri Önt, illetve ezeket vélelmezi, akkor jogosult adatvédelmi bejelentést tenni  Hivatalunknál írásban az adott üggyel összefüggésben eljáró szervezeti egységnél közvetlenül vagy a jelen tájékoztatóban megadott elérhetőségek bármelyikén. Az ügyintézés határideje egy hónap, amely különösen bonyolult esetben további két hónappal meghosszabbítható.